[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 6.11.2007

COM(2007) 678 окончателен

ДОКЛАД НА КОМИСИЯТА

ГОДИШЕН ДОКЛАД ЗА КОХЕЗИОННИЯ ФОНД (2006 г.)

СЪДЪРЖАНИЕ

ГОДИШЕН ДОКЛАД ЗА КОХЕЗИОННИЯ ФОНД (2006 г.) 3

1. Изпълнение на бюджета 3

2. Икономическа среда и условност на финансирането 9

3. Координация с политиките за транспорта и околната среда 11

3.1. Транспорт 11

3.2. Околна среда 11

4. Инспекции 12

5. Нередности и прекратяване на помощта 13

6. Оценка 14

7. Нова регулаторна рамка за периода от 2007 г. до 2013 г. 14

8. Информация и осведомяване 15

ГОДИШЕН ДОКЛАД ЗА КОХЕЗИОННИЯ ФОНД (2006 г.)

Настоящият доклад е представен съгласно член 14, параграф 1 от Регламент (ЕО) № 1164/1994 относно създаването на Кохезионен фонд. Той обхваща дейностите на Кохезионния фонд през 2006 г.

1. Изпълнение на бюджета

Наличните ресурси на Кохезионния фонд за задълженията през 2006 г. възлизаха на 6 032 082 110 EUR (по текущи цени) за тринадесетте държави-членки бенефициери. Тази сума включва кредити за техническа помощ (8 100 000 EUR). Трябва да се отбележи, че Ирландия, в резултат на икономическия растеж, няма право на получаване на помощ от Кохезионния фонд от 1 януари 2004 г. От 1 януари 2007 г. Румъния и България се присъединиха към Европейския съюз и оттогава имат право на получаване на помощи от Кохезионния фонд (но не се обхващат в този доклад за 2006 г.).

Бюджетните кредити за поети задължения бяха използвани изцяло и нямаше бюджетни кредити, пренесени в 2007 г.

Таблица 1. Изпълнение на поетите задължения през 2006 г. (в еуро)

Бюджетни кредити, пренесени от 2005 г. | - | - | - | - | - | - |

Отново предоставени бюджетни кредити | - | - | - | - | - | - |

Погасявания | - | - | - | - | - | - |

Бюджетни кредити, пренесени от 2005 г. | - | - | - | - | - | - |

Отново предоставени бюджетни кредити | 60 776 | - | - | - | - | 60 776 |

Погасявания | - | - | - | - | - | - |

Гърция | 191 616 437 | 38,8 % | 298 556 462 | 60,4 % | 4 026 467 | 494 199 366 | 8,4 % |

Португалия | 273 923 751 | 55,4 % | 218 291 973 | 44,2 % | 1 983 642 | 494 199 366 | 8,2 % |

Кипър | 15 599 762 | 75,5 % | 5 058 456 | 24,5 % | - | 20 658 218 | 0,3 % |

Чехия | 169 425 877 | 46,6 % | 192 728 948 | 53,0 % | 1 343 504 | 363 498 329 | 6,0 % |

Естония | 51 641 255 | 45,3 % | 59 936 657 | 52,5 % | 2 505 460 | 114 083 372 | 1,9 % |

Унгария | 210 331 313 | 49,3 % | 209 390 382 | 49,1 % | 6 910 457 | 426 632 152 | 7,1 % |

Латвия | 84 648 355 | 50,3 % | 75 472 277 | 44,9 % | 8 112 593 | 168 233 225 | 2,8% |

Литва | 121 403 548 | 53,7 % | 99 888 363 | 44,2 % | 4 807 152 | 226 099 063 | 3,7 % |

Малта | 4 305 250 | 51,0 % | 4 075 480 | 48,3 % | 65 171 | 8 445 901 | 0,1 % |

Полша | 751 359 517 | 46,9 % | 828 944 996 | 51,7 % | 21 905 810 | 1 602 210 323 | 26,5 % |

Словакия | 79 712 721 | 36,4 % | 138 255 724 | 63,2 % | 826 055 | 218 794 500 | 3,6 % |

Словения | 27 925 173 | 38,6 % | 44 270 658 | 61,2 % | 165 000 | 72 360 831 | 1,2 % |

Таблица 4. Бюджетни кредити за плащания през 2006 г. (в еуро) — включително техническата помощ

Данните за новите държави-членки се отнасят единствено за плащанията за проекти, приети съгласно Кохезионния фонд след 1 май 2004 г. (т. е., без да се взема предвид предприсъединителната помощ за проекти по ИСПА). В таблица 5 са показани плащанията, осъществени през 2006 г. във връзка с проекти по ИСПА, приети преди присъединяването.

Държава-членка | Околна среда | Транспорт | Техническа помощ | ОБЩО |

Гърция | 194 069 922 | 40,2 % | 289 132 091 | 59,8 % | - | 483 202 013 | 17,7 % |

Ирландия | 27 991 936 | 70,8 % | 11 521 393 | 29,2 % | - | 39 513 329 | 1,4 % |

Португалия | 148 750 484 | 73,1 % | 53 874 121 | 26,5 % | 899 853 | 203 524 458 | 7,5 % |

Кипър | - | 0,0 % | 6 001 512 | 100,0 % | - | 6 001 512 | 0,2 % |

Чехия | 32 982 124 | 26,2 % | 92 544 105 | 73,6 % | 278 460 | 125 804 689 | 4,6 % |

Естония | 6 769 474 | 17,0 % | 32 972 870 | 82,9 % | 23 322 | 39 765 666 | 1,5 % |

Унгария | 82 157 579 | 70,9 % | 33 767 249 | 29,1 % | - | 115 924 828 | 4,2 % |

Латвия | 14 060 182 | 23,4 % | 42 930 570 | 71,5 % | 3 075 450 | 60 066 202 | 2,2 % |

Литва | 17 587 842 | 36,0 % | 31 243 260 | 64,0 % | - | 48 831 102 | 1,8 % |

Малта | - | 0,0 % | 2 591 637 | 100,0 % | - | 2 591 637 | 0,1 % |

Полша | 15 601 766 | 6,1 % | 239 697 120 | 93,7 % | 589 292 | 255 888 178 | 9,4 % |

Словакия | 18 811 566 | 58,7 % | 13 218 768 | 41,3 % | - | 32 030 334 | 1,2 % |

Словения | 7 502 018 | 24,1 % | 23 651 860 | 75,9 % | - | 31 153 878 | 1,1 % |

Неопределени | - | 0,0 % | - | 0,0 % | 965 686 | 965 686 | 0,0 % |

Таблица 5. Нови държави-членки — плащания, осъществени през 2006 г. към бивши проекти по ИСПА

Държава-членка | Околна среда | Транспорт | Техническа помощ | ОБЩО |

Естония | 17 872 983 | 55,6 % | 13 213 810 | 41,1 % | 1 036 078 | 32 122 871 | 4,7 % |

Унгария | 42 045 203 | 54,0 % | 34 943 145 | 44,9 % | 856 649 | 77 844 997 | 11,4 % |

Латвия | 12 195 774 | 24,8 % | 33 083 549 | 67,3 % | 3 890 083 | 49 169 406 | 7,2 % |

Литва | 21 227 151 | 55,0 % | 15 421 582 | 39,9 % | 1 955 102 | 38 603 835 | 5,7 % |

Полша | 136 381 574 | 51,4 % | 126 946 209 | 47,9 % | 1 872 421 | 265 200 204 | 38,9 % |

Словакия | 33 197 820 | 43,6 % | 40 809 790 | 53,6 % | 2 120 189 | 76 127 799 | 11,2 % |

Словения | 5 176 729 | 73,4 % | 1 875 000 | 26,6 % | 0 | 7 051 729 | 1,0 % |

Гърция | 2 815 806 760 | 1 236 273 691 | 1 579 533 069 |

Ирландия | 575 411 134 | 517 830 136 | 57 580 998 |

Португалия | 3 128 862 926 | 1 467 756 462 | 1 661 106 465 |

Испания | 11 773 161 809 | 7 383 381 713 | 4 389 780 096 |

ОБЩО ЕС-4 | 18 293 242 629 | 10 605 242 001 | 7 688 000 628 |

Кипър | 54 014 695 | 11 059 968 | 42 954 727 |

Чехия | 748 976 735 | 141 131 405 | 607 845 330 |

Естония | 242 449 651 | 39 765 666 | 202 683 985 |

Унгария | 812 924 360 | 185 512 701 | 627 411 659 |

Латвия | 376 863 199 | 79 841 253 | 297 021 946 |

Литва | 517 642 688 | 97 697 349 | 419 945 339 |

Малта | 21 966 289 | 2 591 637 | 19 374 652 |

Полша | 3 191 270 327 | 255 730 261 | 2 935 540 066 |

Словакия | 264 254 882 | 32030 334 | 232 224 548 |

Словения | 172 654 702 | 39 651 472 | 133 003 230 |

ОБЩО ЕС-10 | 6 403 017 528 | 885 012 045 | 5 518 005 483 |

ОБЩО | 24 696 260 157 | 11 490 254 046 | 13 206 006 111 |

.

.

Таблица 7.2. Приети суми за бивши проекти по ИСПА за периода 2000 - 2006 г. (включително неизпълнени поети задължения)

Държава | Нетни задължения | Изплатени | Неизпълнени поети задължения |

Чехия | 479 117 990 | 351 044 435 | 128 073 555 |

Естония | 185 251 384 | 121 573 113 | 63 678 271 |

Унгария | 669 677 980 | 307 713 993 | 361 963 987 |

Латвия | 333 856 759 | 183 662 936 | 150 193 823 |

Литва | 307 765 169 | 161 019 456 | 146 745 712 |

Полша | 2 444 163 012 | 1 093 425 990 | 1 349 686 751 |

Словакия | 501 995 906 | 263 375 354 | 238 620 552 |

Словения | 83 499 178 | 45 820 204 | 37 678 974 |

ОБЩО | 5 005 327 377 | 2 527 635 482 | 2 476 641 625 |

.

Изпълнение на бюджета за периода 1993 - 1999 г.

Промените от 2006 г. в бюджетните кредити, които трябва да бъдат уредени за периода от 1993 г. до 1999 г., са както следва:

Таблица 8. Уреждане през 2006 г. на задълженията за периода 1993 - 1999 г. (в еуро)

Държава-членка | Първоначална сума за уреждане | Освобождавания от задължения | Плащания | Окончателна сума за уреждане |

Испания | 204 299 149 | 17 163 676 | 99 864 092 | 87 271 381 |

Гърция | 82 165 494 | 52 585 827 | 3 476 269 | 26 103 398 |

Ирландия | 29 637 545 | 19 003 | 17 387 263 | 12 231 279 |

Португалия | 29 514 596 | 1 555 707 | 15 998 198 | 11 960 691 |

ОБЩО | 345 616 784 | 71 324 213 | 136 725 822 | 137 566 749 |

Задълженията на Кохезионния фонд се състоят от диференцирани бюджетни кредити. С други думи плащанията следват първоначалните задължения от ресурсите. Ако всички проекти се изпълняват съгласно решенията, сума, която трябва да бъде уредена, съществува „автоматично“ поради времето от датата на решението до датата на изплащането на разликата (което обикновено е от 4 до 5 години).

За да се повиши нивото на плащанията, осъществени за минали задължения, бяха продължени усилията за изчистване на неизплатените бюджетни кредити за дейности, започнати преди 2000 г. Приблизително 40 % от неизплатените бюджетни кредити, които съществуваха в началото на годината, бяха изплатени или подлежаха на отписване през 2006 г. До края на 2006 г. неизплатените бюджетни кредити бяха спаднали точно до 2,7 % от годишния бюджет на Кохезионния фонд (в сравнение с 50 % в края на 2002 г., 39 % в края на 2003 г., 15 % в края на 2004 г. и 6,7 % в края на 2005 г.). Усилия за намаляване на неизплатените бюджетни кредити се полагат и през 2007 г. в сътрудничество с националните органи, които отговарят за изпълнението на проектите и свързаните с него искания за плащания.

Подробностите за приетите през 2006 г. проекти за всяка държава-членка са представени в приложението към този доклад.

2. Икономическа среда и условност на финансирането

Регламентът на Съвета за Кохезионния фонд[2] прилага макроикономически условия към използването на Фонда. В него се посочва, че „нови проекти, или в случаите на важни проекти, няма да се финансират от Фонда нови етапи от даден проект за държава-членка, в случай че Съветът с квалифицирано мнозинство и по предложение на Комисията установи, че държавата-членка не е изпълнила [своята програма за стабилност или конвергенция] по такъв начин, че да избегне прекомерния дефицит“. Това отразява ролята на Кохезионния фонд като инструмент за бюджетно подпомагане на национално ниво, което помага на държавите-членки да поддържат макроикономическа дисциплина.

При четири държави-членки, получатели на помощ по Кохезионния фонд (Кипър, Унгария, Полша и Португалия), бяха използвани допълнителни стъпки от процедурата за прекомерен дефицит. За нито една от тези държави стъпките не изискваха преразглеждане на въпроса за прекратяване на финансирането от Фонда.

През юни 2006 г. Съветът реши да отмени процедурата за Кипър, тъй като Кипър беше коригирал прекомерния си дефицит през 2005 г. В случая с Португалия, през юни 2006 г. Комисията издаде съобщение, което гласеше, че държавата ще отстрани прекомерния си дефицит.

Вече на два пъти след влизането в сила през 2004 г. на процедурата за прекомерен дефицит беше установено, че Унгария не е предприела ефективни действия в отговор на препоръките на Съвета — първо през януари 2005 г. и след това през ноември 2005 г. Въпреки това, в нито един от двата случая Комисията не препоръча на Съвета прекратяване на задълженията на Кохезионния фонд. Тъй като Унгария не е член на еурозоната, тя се ползва от специфична дерогация за прилагането на допълнителни стъпки по процедурата за прекомерен дефицит. По този начин, след предаването през септември 2006 г. на актуализацията на програмата за конвергенция от 2006 г., Съветът можеше да отправя допълнителни препоръки към Унгария единствено въз основа на ново решение съгласно член 104, параграф 7[3]. В случай че държавата не спази тези препоръки, се прилагат разпоредбите на член 104, параграф 8, които включват възможност за прекратяване на задълженията на Кохезионния фонд.

През ноември 2006 г. за Полша беше издадено решение на Съвета съгласно член 104, параграф 8, с което се установяваше, че нейните действия за отстраняване на прекомерния дефицит съгласно препоръките на Съвета от 2004 г. са неадекватни. Това решение бе издадено все още въз основа на целите, изложени в актуализацията на програмата за конвергенция от 2005 г. и във фискалното уведомление от пролетта на 2006 г. Въпреки това, съгласно неотдавнашната актуализация на програмата за конвергенция за 2006 г., Полша ще отстрани прекомерния си дефицит до 2007 г. отчасти, тъй като отговаря на изискванията за прилагането на реформирания Пакт за стабилност и растеж, който позволява част от разходите за пенсионната реформа да бъдат приспаднати.

Гърция изглежда е на път да отстрани своя прекомерен дефицит: в съответствие с решението на Съвета съгласно член 104, параграф 9 от февруари 2005 г. тя е намалила своя дефицит под 3 % от брутния вътрешен продукт през 2006 г. В три неотдавна присъединили се държави-членки с прекомерен дефицит през 2004 г. — Чехия, Малта и Словакия — разработването на бюджета не се нуждаеше от допълнителни стъпки на процедурата за прекомерен дефицит, тъй като Комисията заключи през декември 2004 г., че всички тези държави са предприели ефективни действия в отговор на препоръките на Съвета. Въпреки това, през 2006 г. не се стигна до отменяне на процедурата за прекомерен дефицит в тези държави. Съгласно препоръките на Съвета, до 2006 г. Малта отстрани своя прекомерен дефицит. Словакия ще намали своя дефицит под 3 % от брутния вътрешен продукт до 2007 г., докато Чехия планира да постигне тази цел до 2010 г.

Регламентът за Кохезионния фонд за периода 2007 - 2013 г.[4] изяснява някои неясноти относно прилагането на условността на Кохезионния фонд за финансиране в миналото. Той предвижда, че решението съгласно член 104, параграф 8 предоставя възможност на Комисията да предложи прекратяване на подпомагането на Кохезионния фонд. В замяна на това Съветът има право да реши да прекрати изцяло или частично задълженията, които са в сила от 1 януари на годината след приемането на решението. Ако по-късно Съветът установи в контекста на процедурата за прекомерен дефицит, че държавата-членка е предприела необходимите корективни действия, това автоматично предполага, че трябва да бъде взето решение да се отмени прекратяването на задълженията на Кохезионния фонд. Беше създаден правилник за пребюджетиране на прекратените задължения.

3. Координация с политиките за транспорта и околната среда

3.1. Транспорт

През 2006 г. транспортният сектор отговаряше за малко по-малко от половината (49,2 %) от общите задължения на Кохезионния фонд. Както и преди, Комисията изиска от държавите-членки да дадат приоритет особено на железопътни проекти. Приетите през 2006 г. проекти от държавите-членки са посочени в приложението към настоящия доклад.

В транспортния сектор подпомагането на Общността се предоставя координирано посредством различни инструменти: Кохезионен фонд, ИСПА, Европейски фонд за регионално развитие, програми на трансевропейските мрежи, заеми от Европейската инвестиционна банка. Финансовото подпомагане от тези инструменти по същество е насочено към трансевропейските транспортни мрежи (TEN-T).

Съгласно член 3 от Регламент (ЕО) № 1164/94, изменен с Регламент (ЕО) № 1264/1999, Кохезионният фонд може да отпуска помощ за транспортни инфраструктурни проекти от общ интерес, финансирани от държавите-членки и които попадат в рамките на насоките за развитието на трансевропейските транспортни мрежи.

Насоките на Общността относно трансевропейските транспортни мрежи бяха определени с Решение № 1692/96/ЕО, както е изменено. Решението посочва 30 приоритетни проекта от европейски интерес и призовава държавите-членки да дават приоритет на тези проекти. Член 19, буква а) от изменено Решение № 1692/96/ЕО предвижда, че когато предават своите проекти по Кохезионния фонд, съгласно член 10 от Регламент (ЕО) № 1164/94, държавите-членки следва да дават съответния приоритет на проектите, за които е заявено, че са от европейски интерес.

3.2. Околна среда

През 2006 г. секторът на околната среда отговаряше за малко повече от половината (50,8 %) от общите задължения на Кохезионния фонд. По принцип проектите, подпомагани от Кохезионния фонд, допринасят за глобалните цели на политиката за околната среда във връзка с устойчивото развитие, по-специално за постиженията в приоритетните сфери от Шестата програма за действие, особено за управлението на природните ресурси, управлението на отпадъци и във връзка с инвестициите с цел намаляване на влиянието на климатичните промени. Седемте тематични стратегии, приети през 2005 г. и 2006 г., в сферата на атмосферата, ресурсите, отпадъците и рециклирането, градската среда, почвата, морската среда и пестицидите са свързани със съфинансираните от Кохезионния фонд операции. Приетите през 2006 г. проекти от държавите-членки са изложени в приложението към настоящия доклад.

През 2006 г. Кохезионният фонд продължи да съдейства за изпълнението на законодателството в областта на околната среда не само посредством пряко финансиране на инфраструктури, а също и посредством предоставяне на стимули, които насърчават изпълнението на съответните директиви като част от предварителните условия за отпускането на помощи. Това се отнася предимно за тематичните интервенции с териториални измерения, като опазване на природата, управление на отпадъците и оценка на въздействието върху околната среда.

Актовете за присъединяване на новите държави-членки определят междинни цели за инвестиране в правото на Общността за околната среда. Следователно тези държави определят водите и управлението на отпадъците като важни приоритети за своите разходи. Инвестициите и нуждите на инфраструктурата остават високи в повечето случаи за ключовите директиви в области, като управлението на отпадъците и водите (по-специално пречистването на градските отпадъчни води), но също и в областта на качеството на въздуха и усилията за намаляване на промишленото замърсяване (Комплексно предотвратяване и контрол на замърсяването). Подпомагането за екологична инфраструктура по Кохезионния фонд е изключително важно за новите държави-членки.

4. Инспекции

За четирите първоначални държави-членки бенефициери бяха осъществени общо седем мисии за одит в Испания, Португалия и Гърция, за да се провери изпълнението на плановете за действие и да се извърши проследяване на резултатите от проектите на Кохезионния фонд, одитирани през периода 2004 - 2005 г. През 2006 г. бе проверена и работата на органите по прекратяването за приключване на проектите по Кохезионния фонд.

Освен това през 2006 г. в Генерална дирекция „Регионална политика” бяха определени процедури за приключване на проектите на Кохезионния фонд, за да се гарантира получаването на адекватна информация от органа за управление и органа по прекратяването по време на процеса на приключване, така че да се гарантира законността и редовността на окончателно заявените разходи — ако това не бъде постигнато, се прилагат финансови корекции.

За държавите-членки, които се присъединиха през 2004 г., проведената одиторска дейност през 2006 г. бе съсредоточена предимно върху одити за проследяване на резултатите, за да се провери ефективното изпълнение на препоръките, дадени при одити на системите, извършени през 2005 г., и допълнителни одити за проверка на разходите по проектите. Специално внимание бе обърнато на прегледа на дейността на националните органи за одит, включително проверка на качеството на одитите на системите, контрола чрез представителни извадки и други въпроси във връзка с дейността по изготвянето на сертификат за одита. Бяха осъществени общо тринадесет мисии за одит, включително мисии, съчетани с одита на ЕФРР (Европейския фонд за регионално развитие).

Като се има предвид специфичният риск при изпълнението на правилни тръжни и договорни процедури, през 2005 г. започна специфично тематично проучване, което се съсредоточи върху сключените договори след присъединяването на новите държави-членки с превантивна и коригираща цел. През 2006 г. при последващи одити бяха проследени резултатите от препоръките, направени въз основа на тези одити.

В годишния доклад за дейността на Генералната дирекция за 2006 г. за функционирането на системите за управление и контрол бе представено неквалифицирано становище за системите в 5 държави-членки (Кипър, Естония, Гърция, Малта и Словения).

За останалите държави-членки становището бе квалифицирано в резултат на съществени недостатъци, които засягат ключови елементи на системата (Чехия, Унгария, Ирландия, Латвия, Литва, Полша, Португалия, Словакия и Испания). Нито една държава-членка не получи противоположно становище.

5. Нередности и прекратяване на помощта

Съгласно член 3 от Регламент (ЕО) № 1831/94[5] относно нередности и възстановяване на неправомерно изплатени суми, както и организирането на информационна система в тази област, осем от държавите-членки бенефициери са обявили 228 случаи на нередности, при които има общо принос на Общността от 186 604 797 EUR. Тези случаи подлежат на първоначални административни или съдебни констатации.

Трябва да се отбележи, че повечето от тези случаи (183) са обявени от четирите първоначални държави-членки,ползващи Кохезионния фонд, като преобладават случаите в Гърция (103), при които има общо принос на Общността от 117 856 924 EUR, от които само 12 698 144 EUR остават за възстановяване, останалата част е приспадната от исканията за окончателно плащане, отправени към Комисията. През годината има напредък в прилагането на споменатия по-горе регламент в Испания, където са обявени 82 случая, при които има принос на Общността от 44 472 847 EUR, от които 30 179 534 EUR остават за възстановяване. От 18 случая, обявени от португалските органи, при които има принос на Общността от 23 747 904 EUR, приблизително 14 850 306 EUR остават за възстановяване.

Само пет нови държави-членки — Полша, Чехия, Унгария, Латвия и Литва — са обявили случаи на Комисията (съответно 10, 6, 6, 2 и 1 случаи), при които има по-незначителни суми от цитираните по-горе. Част от сумите са приспаднати преди представянето на исканията за плащане на Комисията.

Другите държави-членки бенефициери са уведомили Комисията, че през 2006 г. не са наблюдавани нередности. Определен брой случаи, установени при национални мисии и/или мисии на Общността за одит, трябва да бъдат обявени съгласно съответния регламент.

При повечето обявени случаи нередностите са свързани с прилагането на правилата за обществените поръчки, а при останалите случаи — с представянето на недопустими разходи.

През 2006 г. Регламент (ЕО) № 1828/2006 влезе в сила за новия програмен период от 2007 г. до 2013 г. Раздел 4 „Нередности“ от този регламент урежда обявяването на нередности и се прилага също и за Кохезионния фонд за проектите, приети в рамките на новия програмен период. Регламент (ЕО) № 1831/94 продължава да се прилага за решенията, приети съгласно Регламент (ЕО) № 1164/94.

През 2006 г. Европейското бюро за борба с измамите (OLAF) откри три случая във връзка с получена информация относно Кохезионния фонд. Един от тях доведе до откриването на случай на „мониторинг“[6], а два други случая са прехвърлени в 2007 г. и предстои да бъдат оценени. Не е осъществена мисия за контрол във връзка с Регламент (ЕО) № 2185/96[7].

6. Оценка

Член 13 от преработения Регламент (ЕО) № 1164/94 изисква Комисията и държавите-членки да гарантират, че изпълнението на проектите на Кохезионния фонд ефективно се наблюдава и оценява. Това предполага прибягване до мерки за наблюдение и оценка, въз основа на които проектите се коригират, ако е необходимо.

Комисията и държавите-членки осъществяват, ако е необходимо в сътрудничество с Европейската инвестиционна банка, оценката на всички съфинансирани проекти.

Проектите, които трябва да се финансират от Фонда, се приемат от Комисията със съгласието на държавата-членка бенефициер. По отношение на оценката на проекта всяко искане за помощ се придружава от анализ на разходите и ползите от проекта. Анализът на разходите и ползите трябва да показва, че социалните и икономически ползи в средносрочен план са пропорционални на мобилизираните финансови ресурси. Комисията разглежда тази оценка въз основа на принципите, изложени в насоките за анализ на разходите и ползите.[8] Насоките, публикувани през 2003 г., понастоящем са в процес на актуализация.

Въз основа на това Комисията предостави през 2006 г. важна вътрешна методологична подкрепа и подпомагаше държавите-членки в действията за изграждане на капацитет с цел подобряване на състоятелността на предварителния финансов и икономически анализ на проектите. През октомври 2006 г. Комисията прие документ с насоки относно методологията, която трябва да се използва при осъществяването на анализа на разходите и ползите[9]. Работният документ представя някои основни принципи от анализа на разходите и ползите заедно с набор от правила за работа и насърчава държавите-членки да разработят свои собствени насоки за анализ на разходите и ползите.

Освен това Комисията осъществява последваща оценка на образци от проекти, съфинансирани от Кохезионния фонд. Последната оценка бе публикувана през 2005 г. и се основаваше на извадка от 200 проекта, изпълнени през периода 1993 - 2002 г. Следващата последваща оценка се предвижда да бъде извършена през 2009 г.

7. Нова регулаторна рамка за периода от 2007 г. до 2013 г.

В Регламент (ЕО) № 1164/94 за Кохезионния фонд са изложени правилата за изпълнението на Фонда до 31 декември 2006 г. С оглед началото на следващия програмен период (2007—2013 г.) Комисията изготви проекти на нови регламенти относно изпълнението на Кохезионния фонд, Европейския фонд за регионално развитие и Европейския социален фонд.

Тези регламенти бяха приети през 2006 г. Новите регламенти относно изпълнението на Кохезионния фонд са следните:

- Регламент (ЕО) № 1083/2006 на Съвета от 11 юли 2006 г. относно определянето на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999;

- Регламент (ЕО) № 1084/2006 на Съвета от 11 юли 2006 г. за създаване на кохезионен фонд и за отмяна на Регламент (ЕО) № 1164/94;

- Регламент (ЕО) № 1828/2006 на Комисията от 8 декември 2006 г. относно реда и начина за изпълнение на Регламент (ЕО) № 1083/2006 на Съвета.

Всички регламенти, приложими за периода 2007 - 2013 г., са налични на интернет страницата на INFOREGIO на следния адрес: http://ec.europa.eu/regional_policy/sources/docoffic/official/regulation/newregl0713_en.htm

8. Информация и осведомяване

Две информационни срещи с 25 държави-членки се проведоха в Брюксел на 22 юни и 20 декември. На първата среща Комисията представи окончателните разпределения за 2006 г. за всяка държава-членка. Тъй като 2006 г. е последната година от програмния период, беше подчертано, че всички кредитни задължения, които все още са налични, ще трябва да се използват преди 31 декември. Не се предвиждаше прехвърляне на кредити от други бюджетни редове. Също така беше направено представяне на инициативата Съвместна помощ за подкрепа на проекти в европейските региони (JASPERS). Тази инициатива, в сътрудничество между Комисията и Европейската инвестиционна банка, е предназначена да подпомага държавите-членки при техническата оценка на бъдещите големи проекти, която трябва да бъде представена на Комисията. Съвместната помощ за подкрепа на проекти в европейските региони (JASPERS) ще започне да функционира през 2007 г. На срещата през декември Комисията представи проект на насоки за приключването на проектите на Кохезионния фонд. Комисията настоя да се има предвид, че: (i) при приключването проектите трябва да отговарят на съответните решения; (ii) крайната дата за допустимост на проектите от периода от 2000 г. до 2006 г. остава 31 декември 2010 г.; (iii) прилага се правилото за едно изменение. На последно място, Комисията припомни, че тази информационна среща е последната в рамките на Регламент (ЕО) № 1164/94. От 1 януари 2007 г. въпросите относно Кохезионния фонд ще се разглеждат от координационния комитет на фондовете съгласно новия Регламент (ЕО) № 1083/2006.

През 2006 г. Комисията организира две срещи на служителите за връзки с обществеността на Европейския фонд за регионално развитие и Кохезионния фонд. Те се състояха на 15 юни и 5 декември. Обсъдени бяха различни теми във връзка с разгласяването, бе обяснено изпълнението на новите регламенти и бяха представени много примери и образци на продукти. Тези срещи на служителите за връзки с обществеността ще продължат през 2007 г.

[1] Задължението е по-ниско от разпределението (Таблица 6) поради освобождаването от задължението за неизползваните суми и приключване.

[2] Въз основа на член 6 от Регламент (ЕО) № 1164/94 на Съвета, в кодифицираната версия, представена от Комисията.

[3] Договор за създаване на Европейската общност, член 104 относно прекомерните държавни дефицити.

[4] Регламент (ЕО) № 1084/2006 на Съвета от 11 юли 2006 г. за създаване на Кохезионен фонд и за отмяна на Регламент (ЕО) № 1164/1994.

[5] ОВ L 191, 27.7.1994 г., стр. 1, последно изменен с Регламент (ЕО) № 2168/2005, ОВ L 345, 21.12. 2005 г., стр.15.

[6] Случаи на мониторинг са случаите, за които друг орган или орган на държава-членка извършва свое собствено външно проучване, въпреки че Европейското бюро за борба с измамите също би било компетентно да направи това.

[7] ОВ L 292, 15.11.1996 г., стр. 2.

[8] http://ec.europa.eu/regional_policy/sources/docgener/guides/cost/guide02_en.pdf

[9] Европейска комисия, Генерална дирекция „Регионална политика“, „Насоки относно методологията за извършване на анализ на разходите и ползите“, 2007—2013 г. — Работен документ на звеното за оценка № 4, наличен на адрес http://ec.europa.eu/regional_policy/sources/docoffic/working/sf2000_en.htm